ઘાટલોડિયાના સત્તાધાર ચાર રસ્તા નજીક આવેલા જોગણી માતાના મંદિરમાં જે દિવસે સીસીટીવી કેમેરા લગાવ્યા તે જ દિવસે દાન પેટી જેમાં રોકડ રૂ.૧૦,૦૦૦ હતા તેની ચોરીની ઘટના બનવા પામી છે. ચોરી કરનાર કોલેજિયન બેગ ભરાવેલો યુવક કેમેરામાં કેદ થઇ ગયો હતો. મંદિરના સીસીટીવી કેમેરા લગાવવાનું કામ ચાલુ હોવાથી તેઓએ મંદિર ખુલ્લું રાખ્યું હતું . દરમ્યાનમાં કોઇ વ્યક્તિ ચોરી કરી દાનપેટી લઇ ફરાર થઇ ગઇ હતી. નારણપુરા વિસ્તારમાં આવેલી ખેતાન એન્ટરપ્રાઇઝ નામની ઓફિસમાં કામ કરતા કિશનભાઇ ધનજીભાઇ ખટિક (રહે. વાસણા)એ ગોડાઉનમાં રાખેલા લોપટોપ, પ્રિન્ટર અને એલસીડી મળી રૂ.ર૦,૦૦૦ની મત્તાની ચોરી કરી હોવાની ફરીયાદ કંપની માલિકે નોંધાવી છે. નારણપુરા પોલીસે આ અંગે ગુનો દાખલ કરી તપાસ હાથ ધરી છે.